ਸਮੱਗਰੀ: ਫਿਲਮ ਇੰਡਸਟਰੀ ਦੇ ਕੁਝ ਸਾਥੀਆਂ — ਜਿਵੇਂ ਕਿ ਫ਼ਰਹਾਨ ਅਖ਼ਤਰ ਤੇ ਪ੍ਰਿਯੰਕਾ ਚੋਪੜਾ — ਨੇ ਤਨੂਸ਼੍ਰੀ ਦੇ ਹੱਕ 'ਚ ਬਿਆਨ ਵੀ ਦਿੱਤੇ ਹਨ, ਹਾਲਾਂਕਿ ਜ਼ਿਆਦਾਤਰ "ਖ਼ਾਸ" ਲੋਕ ਇਸ ਘਟਨਾਕ੍ਰਮ ਉੱਤੇ ਚੁੱਪ ਹਨ। 

ਤਨੂਸ਼੍ਰੀ ਦਾ ਇਲਜ਼ਾਮ ਹੈ ਕਿ 10 ਸਾਲ ਪਹਿਲਾ ਇੱਕ ਫਿਲਮ ਦੀ ਸ਼ੂਟਿੰਗ ਦੌਰਾਨ ਨਾਨਾ ਪਾਟੇਕਰ ਨੇ ਉਨ੍ਹਾਂ ਨਾਲ ਬਦਤਮੀਜ਼ੀ ਕੀਤੀ, ਉਨ੍ਹਾਂ ਨੂੰ ਲੱਚਰ ਤਰੀਕੇ ਨਾਲ ਛੂਹਿਆ ਅਤੇ ਨ੍ਰਿਤ ਨਿਰਦੇਸ਼ਕ ਨੂੰ ਕਹਿ ਕਿ ਆਪਣੇ ਨਾਲ ਉਨ੍ਹਾਂ ਦਾ ਇੱਕ "ਨਜਦੀਕੀ ਵਾਲਾ" ਦ੍ਰਿਸ਼ ਵੀ ਫ਼ਿਲਮਾਉਣ ਦੀ ਜ਼ਿੱਦ ਕੀਤੀ। ਨਾਨਾ ਪਾਟੇਕਰ ਨੇ ਇਨ੍ਹਾਂ ਇਲਜ਼ਾਮਾਂ ਨੂੰ ਨਕਾਰਦੇ ਹੋਏ ਆਖਿਆ ਹੈ ਕਿ ਉਸ ਵੇਲੇ ਸੈੱਟ ਉੱਪਰ 50-100 ਵਿਅਕਤੀ ਮੌਜੂਦ ਸਨ ਅਤੇ ਹੁਣ ਉਹ ਕਾਨੂੰਨੀ ਕਾਰਵਾਈ ਬਾਰੇ ਸੋਚ ਰਹੇ ਹਨ। 

ਤਨੂਸ਼੍ਰੀ ਨੇ ਪਹਿਲਾਂ ਹੀ ਆਖਿਆ ਸੀ ਕਿ ਬਾਲੀਵੁੱਡ ਇਨ੍ਹਾਂ ਮਾਮਲਿਆਂ 'ਚ ਚੁੱਪ ਹੀ ਰਹਿੰਦਾ ਹੈ, "ਤਾਂ ਹੀ ਇੱਥੇ #MeToo ('ਮੈਂ ਵੀ') ਵਰਗੀਆਂ ਸਮਾਜਕ ਮੁਹਿੰਮਾਂ ਨਹੀਂ ਆ ਸਕਦੀਆਂ"।    

ਇਹ ਵੀ ਪੜ੍ਹੋ

ਬੱਚਨ ਨੇ ਕੀ ਕਿਹਾ?

ਆਪਣੀ ਆਉਣ ਵਾਲੀ ਫਿਲਮ 'ਠਗਜ਼ ਆਫ ਹਿੰਦੁਸਤਾਨ' ਬਾਰੇ ਇੱਕ ਪ੍ਰੋਗਰਾਮ ਦੌਰਾਨ ਜਦੋਂ ਕੁਝ ਪੱਤਰਕਾਰਾਂ ਨੇ ਅਮਿਤਾਭ ਬੱਚਨ ਤੋਂ ਤਨੂਸ਼੍ਰੀ ਦੱਤਾ ਦੇ ਪਾਟੇਕਰ ਉੱਪਰ ਲਾਏ ਇਲਜ਼ਾਮਾਂ ਬਾਰੇ ਪੁੱਛਿਆ ਤਾਂ ਉਨ੍ਹਾਂ ਦਾ ਤੁਰੰਤ ਜਵਾਬ ਸੀ, "ਨਾ ਤਾਂ ਮੇਰਾ ਨਾਂ ਤਨੂਸ਼੍ਰੀ ਹੈ, ਨਾ ਹੀ ਨਾਨਾ ਪਾਟੇਕਰ। ਫਿਰ ਮੈਂ ਇਸ ਸਵਾਲ ਦਾ ਜਵਾਬ ਕਿਵੇਂ ਦੇ ਸਕਦਾ ਹਾਂ?"

ਇਸੇ ਮੰਚ ਉੱਤੇ ਬੈਠੇ ਆਮਿਰ ਖ਼ਾਨ ਨੇ ਵੀ ਕਿਹਾ ਕਿ ਉਹ ਇਸੇ ਮਾਮਲੇ ਉੱਤੇ ਤਾਂ ਕੁਝ ਸਿੱਧਾ ਨਹੀਂ ਕਹਿਣਗੇ, "ਕਿਉਂਕਿ ਮੇਰੇ ਕੋਲ ਪੂਰੇ ਤੱਥ ਨਹੀਂ ਹਨ", ਪਰ ਉਨ੍ਹਾਂ ਨੇ ਕਿਹਾ ਕਿ ਅਜਿਹੇ ਮਾਮਲਿਆਂ ਨੂੰ ਗੰਭੀਰਤਾ ਨਾਲ ਲੈਣਾ ਚਾਹੀਦਾ ਹੈ ਅਤੇ ਜਾਂਚ ਹੋਣੀ ਚਾਹੀਦੀ ਹੈ। 

ਸੋਸ਼ਲ ਮੀਡਿਆ ਉੱਪਰ ਲੋਕਾਂ ਨੇ ਬੱਚਨ ਦੇ ਇਸ "ਨਕਾਰਾਤਮਕ" ਬਿਆਨ ਨੂੰ ਖੂਬ ਨਿੰਦਿਆ ਹੈ।

ਲੋਕ ਕਹਿੰਦੇ...

ਸੁਭਾਸ਼ ਪਾਇਸ ਨਾਂ ਦੇ ਇੱਕ ਟਵਿੱਟਰ ਯੂਜ਼ਰ ਨੇ ਲਿਖਿਆ ਕਿ ਜੇ ਇਹ ਕੋਈ ਹੋਰ ਦੇਸ਼ ਹੁੰਦਾ ਤਾਂ ਹੁਣ ਤੱਕ ਅਮਿਤਾਭ ਬੱਚਨ ਨੂੰ 'ਬੇਟੀ ਬਚਾਓ' ਮੁਹਿੰਮ ਦੇ ਬ੍ਰਾਂਡ ਅੰਬੈਸਡਰ ਵਜੋਂ ਹਟਾ ਦਿੱਤਾ ਗਿਆ ਹੁੰਦਾ।    

ਲੇਖਿਕਾ ਜ਼ੈਨਬ ਸਿਕੰਦਰ ਨੇ ਵੀ ਟਵੀਟ ਕਰਕੇ ਬੱਚਨ ਦੀ ਨਿਖੇਧੀ ਕੀਤੀ ਹੈ। ਉਨ੍ਹਾਂ ਨੇ ਲੋਕਾਂ ਨੂੰ ਬਚਨ ਨੂੰ ਇੱਕ ਹੀਰੋ ਮੰਨਣ ਤੋਂ ਮਨ੍ਹਾਂ ਕੀਤਾ ਹੈ ਅਤੇ ਲਿਖੇ ਹੈ, "ਉਹ ਅਸਲ ਜ਼ਿੰਦਗੀ ਵਿੱਚ ਹੀਰੋ ਨਹੀਂ ਸਗੋਂ ਬਸ ਇੱਕ ਹੋਰ ਆਦਮੀ ਹੈ, ਜਿਸ ਦਾ ਪੈਸੇ ਕਮਾਉਣ 'ਚ ਦਿਲਚਸਪੀ ਹੈ। ਹੋਰ ਕੁਝ ਨਹੀਂ।"    

ਇਹ ਵੀ ਪੜ੍ਹੋ

‘ਹੁਣ ਲਿਖੋ ਚਿੱਠੀ’

ਕਾਮੇਡੀਅਨ ਡੈਨੀਅਲ ਫ਼ਰਨਾਂਡਿਸ ਨੇ ਟਵੀਟ ਕਰਕੇ ਅਮਿਤਾਭ ਬੱਚਨ ਨੂੰ ਅਦਾਕਾਰ-ਨਿਰਦੇਸ਼ਕ ਫ਼ਰਹਾਨ ਅਖ਼ਤਰ ਦੀ ਤਰ੍ਹਾਂ, ਇਸ ਮਾਮਲੇ ਨੂੰ ਸਮਾਜਕ ਮੁੱਦੇ ਵਜੋਂ ਵੇਖਦੇ ਹੋਏ, ਬਿਆਨ ਦੇਣ ਦੀ ਨਸੀਹਤ ਦਿੱਤੀ ਹੈ। 

ਨਾਲ ਹੀ ਉਨ੍ਹਾਂ ਨੇ ਵਿਅੰਗ ਕਰਦਿਆਂ ਬੱਚਨ ਨੂੰ ਯਾਦ ਕਰਵਾਇਆ ਕਿ ਇੱਕ ਵਾਰ ਉਨ੍ਹਾਂ ਨੇ ਆਪਣੀ ਦੋਹਤੀ ਨੂੰ ਆਜ਼ਾਦੀ ਨਾਲ ਜੀਣ ਦੀ ਨਸੀਹਤ ਦਿੰਦੀਆਂ ਇੱਕ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਬਾਲੀਵੁੱਡ ਅਦਾਕਾਰਾ ਤਨੂਸ਼੍ਰੀ ਦੱਤਾ ਵੱਲੋਂ ਨਾਨਾ ਪਾਟੇਕਰ ਉੱਪਰ ਜਿਨਸੀ ਸ਼ੋਸ਼ਣ ਦਾ ਇਲਜ਼ਾਮ ਲਗਾਏ ਜਾਣ ਬਾਰੇ ਅਦਾਕਾਰ ਅਮਿਤਾਭ ਬੱਚਨ ਦੀ ਪ੍ਰਤੀਕਿਰਿਆ ਨੇ ਇੱਕ ਭਖਦੀ ਬਹਿਸ ਨੂੰ ਜਨਮ ਦੇ ਦਿੱਤਾ ਹੈ।